**ΚΕΝΤΡΟ ΚΟΙΝΟΤΗΤΑΣ ΜΕ ΠΑΡΑΡΤΗΜΑ ΡΟΜΑ ΔΗΜΟΥ ΚΩ**

**Το Κέντρο Κοινότητας με Παράρτημα Ρομά είναι δομή που λειτουργεί από τον Μαΐο του 2017 και ανήκει στο Τμήμα Κοινωνικής Πολιτικής και Πολιτικών Ισότητας των Φύλων της Δ/νσης Κοινωνικής Προστασίας, Παιδείας, Πολιτισμού και Αθλητισμού Δήμου Κω. Καλύπτει γεωγραφικά τους Δήμους Κω και Νισύρου. Χρηματοδοτείται από το Ευρωπαϊκό Κοινωνικό Ταμείο και από το Επιχειρησιακό Πρόγραμμα Περιφέρειας Νοτίου Αιγαίου ΕΣΠΑ 2014-2020 ενώ οι δομές σχεδιάστηκαν από το Υπουργείο Εργασίας, Κοινωνικής Ασφάλισης και Κοινωνικής Αλληλεγγύης.**

**Το Κέντρο Κοινότητας είναι το πρώτο σημείο επαφής του πολίτη με την κοινωνική υπηρεσία του κάθε Δήμου. Από εκεί ο πολίτης ενημερώνεται για όλα τα επιδόματα που δικαιούται, όλους τους φορείς, υπηρεσίες και προγράμματα που του παρέχουν κοινωνική φροντίδα οποιαδήποτε μορφής, σε επίπεδο Δήμου, Περιφέρειας ή επικράτειας.**

**Μπορούν να απευθύνονται όλοι οι πολίτες της περιοχής οι οποίοι αντιμετωπίζουν κάποιο κοινωνικό πρόβλημα οι ίδιοι ή μέλη της οικογένειάς τους (ανεργία, οικονομική αδυναμία, έλλειψη στέγης, προβλήματα διαβίωσης λόγω αναπηρίας ή γήρατος) και χρειάζονται τη συνδρομή της Πολιτείας.**

**Συγχρόνως τα Κέντρα Κοινότητας παρέχουν υπηρεσίες συμβουλευτικής υποστήριξης σε θέματα όπως η προσέγγιση της τοπικής αγοράς για εύρεση εργασίας, η δημιουργία ευκαιριών για νέους ώστε να ξεκινήσουν την επαγγελματική τους ζωή, προβλήματα ενδοοικογενειακής βίας ή οικογενειακών δυσαρμονιών, ζητήματα νομικού χαρακτήρα, μαθησιακή στήριξη παιδιών και εφήβων, διοργάνωση τοπικών εκδηλώσεων με επιμορφωτικό, ενημερωτικό και κοινωνικό περιεχόμενο.**

**Στο Παράρτημα Ρομά ο αντίστοιχος πληθυσμός μπορεί να απευθύνεται για πιο εξειδικευμένες υπηρεσίες οι οποίες έχουν σχέση με τα ιδιαίτερα προβλήματα που αντιμετωπίζουν με στόχο την αναβάθμιση του βιοτικού τους επιπέδου και την πλήρη κοινωνική τους ένταξη.**

**Το Κέντρο Κοινότητας με Παράρτημα Ρομά , επομένως, είναι ο κύριος αισθητήρας για όλες τις υπηρεσίες κοινωνικής προστασίας που χρειάζεται ο πολίτης των Δήμων Κω και Νισύρου .**

**Στελεχώνεται από δύο Κοινωνικούς Λειτουργούς, μία Ψυχολόγο, έναν Παιδαγωγό και μία Διοικητική Υπάλληλο. Η έδρα του είναι επί της Εθελοντών Παλαιών Πολεμιστών 3,Λάμπη,Κως. Τηλέφωνο επικοινωνίας: 2242021502 και EMAIL:** **kentrokoinotitas@kos.gr** **και στο fb:**  [**www.facebook.com/kentrokoinotitaskoroma**](http://www.facebook.com/kentrokoinotitaskoroma)

**Προγράμματα που υλοποιούνται:**

**Κοινωνικό Εισόδημα Αλληλεγγύης.**

**Προνοιακές Αναπηρικές Παροχές- ΟΠΕΚΑ**

**Επίδομα Στέγασης .**

**Ψυχοκοινωνική στήριξη σε άτομα, οικογένεια και κοινωνικές ομάδες.**

**Κοινωνική Ένταξη Ρομά και Μαθησιακή Στήριξη παιδιών και εφήβων .**

**Διοργάνωση Εκδηλώσεων και Σεμιναρίων.**

**Προσελκύει εθελοντές – ομάδες πολιτών εθελοντών και επιστημόνων.**